Folketing
1998-11-03

Til gengæld har Enhedslisten ingen indvendinger imod, at man ændrer låntyperne til billigst mulige finansering, hvis vi kan være sikre på, at det ikke kan vendes imod lejerne. Vi vil også gerne se positivt på, at der gennemføres forenklinger på området, hvis det er en fordel for lejerne. Men når man ser det i sammenhæng med det lovforslag om nedskæringer på boligstøtten, som vi skal behandle om lidt, og det angreb på lejerne, der ligger dér, så har vi meget svært ved at have tillid til, at regeringen vil foretage sig noget, der hjælper lejerne.